stanford-oval/wikipedia huggingface dataset:
Hoosianna

Ihmiset huutamassa ”hoosianna” Jeesuksen ratsastaessa Jerusalemiin.  Gustave Dorén piirros vuodelta 1891.
Hoosianna on alkujaan hepreankielinen huudahdus, joka varsinaisesti merkitsee ”oi auta” tai ”pelasta”, mutta jota jo varhain alettiin käyttää myös kuninkaille ja Jumalalle sekä erityisesti odotetulle Messiaalle osoitettuna riemu- ja ylistyshuutona. Vanhassa testamentissa sana esiintyy muun muassa psalmissa 118 (jae 25).
Kaikissa evankeliumeissa kerrotaan, että kun Jeesus saapui aasilla ratsastaen Jerusalemiin, kansanjoukko (tai Luukkaan mukaan hänen opetuslapsensa) ottivat hänet riemuiten vastaan ja huusivat hoosiannaa (Matt. 21:1–11, Mark. 11:1–10, Luuk. 19:29–38, Joh. 12:12–19). Tämä tapahtui kuitenkin vain muutamaa päivää ennen hänen ristiinnaulitsemistaan. Tapauksen muistoksi vietetään palmusunnuntaita.
Sana esiintyy yleisesti myös kristillisissä hymneissä ja virsissä, joista Suomessa tunnetuin on G. J. Voglerin säveltämä Hoosianna-hymni (virsi 1 nykyisessä virsikirjassa). Sana sisältyy muun muassa messuissa laulettavaan Sanctus-hymniin.
Hoosianna-hymnin laulaminen ensimmäisenä adventtisunnuntaina on vanha perinne Suomessa ja Ruotsissa. Hymnillä on ikää yli 200 vuotta.
Uskonnollisen perinteen ulkopuolella termiä ’hoosianna’ käytetään suomessa joissain puhekielisissä yhteyksissä metaforisesti verbin ’huutaa’ kanssa kuvaamaan suurta iloa, innostuneisuutta tai vahvaa kokemusta tai toimintaa, josta oletettavasti aiheutuu vastaavaa tunnetta tai tunteita.
Aiheesta muualla

Kuvia tai muita tiedostoja aiheesta Hoosianna Wikimedia Commonsissa
Helka Satukangas

Helka Maija Satukangas (1. syyskuuta 1917 – 19. huhtikuuta 1979) oli suomalainen korkeushyppääjä, joka edusti Kiri-Veikkoja. Aikuisten SM-kilpailuista hän saavutti korkeushypyn hopeaa vuosina 1945 ja 1946. Ennätyksekseen Satukangas hyppäsi korkeudessa tuloksen 137 cm vuonna 1947.
Hossein Dehlavi

Hossein Dehlavi
Hossein Dehlavi (1927 – 15. lokakuuta 2019 Teheran) oli iranilainen säveltäjä, joka tuli tunnetuksi perinteisen iranilaismusiikin ja länsimaisen taidemusiikin yhdistelystä. Hänen tunnettujen näitä vaikutteita yhdistävien sävellystensä joukossa ovat Sabokbal, Bijan ja Manijeh.
Dehlavi aloitti musiikkikoulutuksensa 5-vuotiaana isänsä Moezzeddinin johdolla. Moezzeddin oli säveltäjä, tarvirtuoosi Ali-Akbar Shahnazin oppilas. 9-vuotiaana Dehlavi siirtyi Abolhasan Saban viuluoppilaaksi. Maineeseen hän nousi 26-vuotiaana orkesteriteoksellaan Sabkobal (1953). Hän suoritti sävellysopintoja myös Teheranin musiikkikonservatoriossa Hossein Nassehin ja konservatoriossa työskennelleiden länsimaisten muusikkojen johdolla. Saba ja Dehlavi perustivat yhdessä Saba-orkesterin, jonka kapellimestarina Dehlavi toimi. Saban kuoltua (1957) orkesteri aloitti viikoittaiset esiintymiset maan televisiossa.
Dehlavi pääsi vuonna 1962 Kansallisen musiikin akatemian johtoon ja toimi tässä tehtävässä, kunnes sai vuonna 1971 kaksivuotisen stipendin Itävallassa ja Saksassa suoritettavia länsimaisen taidemusiikin opintoja varten. Vuonna 1978 Dehlavilta tilattiin ooppera Mani ja Mana, joka oli tarkoitus esittää kansainvälisenä lasten päivänä. Teos jäi kuitenkin esittämättä seuraavana vuonna tehdyn vallankumouksen takia.
Dehlavi osallistui useisiin elokuvahankkeisiin, joiden joukossa oli Albert Lamorissen vuonna 1970 tekemä Iran-aiheinen dokumentti Le Vent des amoureux. Dehlavi sairasti Alzheimerin tautia vuosien ajan ennen kuolemaansa 92 vuoden iässä.
Prince of Persia: Warrior Within

| Prince of Persia: Warrior Within |
| --- | --- |

Kehittäjä:  Ubisoft Montreal Pipeworks Software Gameloft (iOS)
Julkaisija:  Ubisoft Gameloft (iOS)
Jakelija:  Steam, GOG.com, Humble Store, PlayStation Store, Ubisoft Store ja App Store
Ohjaaja:  Jean-Christophe Guyot
Tuottaja:  Bertrand Hélias
Suunnittelija:  Kevin Guillemette
Käsikirjoittaja:  Corey G. May Michael Wendschuh
Säveltäjä:  Stuart Chatwood
Ohjelmoija:  Régis Geoffrion
Pelisarja:  Prince of Persia
Pelimoottori:  Jade
Julkaistu:  GameCube, PlayStation 2, Windows, XboxNA 30. marraskuuta 2004PAL 3. joulukuuta 2004 PlayStation PortableNA 6. joulukuuta 2005PAL 16. joulukuuta 2005 iOSWW 3. kesäkuuta 2010 PlayStation 3PAL 16. marraskuuta 2010NA 14. joulukuuta 2010
Lajityyppi:  toimintaseikkailu, tasohyppely, hack and slash
Pelimuoto:  yksinpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  iOS, Microsoft Windows, Nintendo GameCube, PlayStation 2, PlayStation 3, PlayStation Portable, Xbox
Jakelumuoto:  optinen levy, UMD
Lisää peliartikkeleitaVideopelien teemasivulla
Infobox OK       : 
Prince of Persia: Warrior Within on Ubisoftin kehittämä ja julkaisema toimintaseikkailu-/tasohyppelypeli. Peli on julkaistu vuonna 2004 Nintendo GameCubelle, PlayStation 2:lle, Windowsille ja Xboxille, sekä myöhemmin iOS-laitteille ja PlayStation 3:lle.
Peli julkaistiin PlayStation Portablelle nimellä Prince of Persia: Revelations.
Tarina

Seitsemän vuotta Sands of Time -pelin jälkeen prinssiä jahtaa koko ajan Dahaka-niminen mystinen olento. Hän kysyy neuvoa vanhalta viisaalta mieheltä, jonka mukaan kenen tahansa joka kerran vapauttaa Ajan hiekat on kuoltava. Koska prinssi onnistui pakenemaan kohtaloaan, Dahakan tehtävä Aikajanan vartijana on varmistaa että hän kuolee kuten oli tarkoitettu. Vanha mies kertoo myös Ajan saaresta, jossa Ajan keisarinna loi hiekat ensimmäistä kertaa. Prinssi alkaa purjehtia saarelle estääkseen hiekkojen luomisen, minkä hän uskoo miellyttävän Dahakaa. Merellä tapahtuu taistelu keisarinnan palvelija Shahdeen johtamia joukkoja vastaan, mutta hän selviää ja huuhtoutuu saaren rantaan. Prinssi jahtaa Shahdeeta raunioihin ja seuraa häntä aikaportin läpi menneisyyteen ja tappaa hänet kun hän yrittää hyökätä Kaileena-nimisen naisen kimppuun. Kaileena auttaa prinssiä pääsemään keisarinnan valtaistuinhuoneelle, vaikka uskoo prinssin suunnitelmien olevan turhia. Prinssiä alkaa väijyä Hiekkahaamuksi sanottu olento, jonka Dahaka kaappaa ja tappaa. Ennen keisarinnan kohtaamista Prinssi ehdottaa tuovansa hänet Babyloniin, mutta hän kieltäytyy vastahakoisesti.
Valtaistuinhuoneessa Kaileena paljastaa olevansa itse ajan keisarinna, ja yrittää muuttaa kohtaloaan kuolemasta prinssin käsissä hyökkäämällä hänen kimppuunsa. Prinssi päätyy tappamaan Kaileenan ja palaa nykyaikaan, mutta Dahaka silti jahtaa häntä; keisarinnan kuolema johti Ajan hiekkojen luomiseen. Menetettyään toivonsa vähäksi aikaa, Prinssi löytää veistetyn tekstin armeijalta joka löysi Ajan hiekat ensimmäistä kertaa, ja siinä kerrotaan Haamun naamiosta, joka mahdollistaa käyttäjälleen kohtalonsa muuttamisen. Hän suunnittelee käyttävänsä aikaporttia tuodakseen Kaileenan nykyaikaan, mikä mahdollistaa hiekkojen luomisen mutta estää niiden löytämisen ja viennin Azadiin, mikä taas vapauttaisi hänet Dahakalta. Naamio muuttaa prinssin samaksi Hiekkahaamuksi joka aiemmin väijyi häntä. Hän näkee Kaileenan yritykset muuttaa kohtaloaan Shahdeen kielteisyydestä huolimatta, ja hän taisteli kapinoivan Shahdeen kanssa ennen prinssin ilmaantumista. Hiekkahaamuna prinssi onnistuu saamaan toisen itsensä Dahakan kaappaamaksi, ottaen hänen paikkansa Aikajanassa ja vapauttaen hänet naamiosta. Prinssi etenee valtaistuinhuoneelle ja Kaileena hyökkää hänen kimppuunsa kuten ennenkin, vaikka hän yrittää vakuuttaa tätä kohtalonsa muuttamisesta.
Pelin loppu vaihtelee riippuen siitä, onko prinssi löytänyt erityisen Vesimiekan. Ilman Vesimiekkaa Prinssi tappaa Kaileenan ja Dahaka imee hänet hiekkojen voiman jäännöksineen ennen kuin katoaa. Vesimiekan kanssa Prinssi puolustaa Kaileenaa Dahakan hyökkäykseltä ja käyttää Vesimiekkaa sen tappamiseen. Prinssi ja Kaileena rakentavat veneen ja lähtevät saarelta, nukkuen yhdessä matkan aikana. Molemmissa lopuissa Babylon näytetään liekeissä ja valloittavan armeijan hyökkäyksen alla.
Pelaaminen

Pelaaja miekkailee hirviöitä ja pystyy käyttämään myös apunaan erilaisia hiekkataikoja, kuten ajassa takaisin kelaamista ja ajan hidastamista.
Kehitys

Warrior Withinin esituotanto alkoi Ubisoft Montrealilla The Sands of Timen kehityksen lopussa 2003. Prince of Persia -elokuvan käsikirjoitukseen liittyneiden sitoumusten takia sarjan luoja Jordan Mechner ei ollut mukana Warrior Withinin tekemisessä. Varhaisissa aivoriihissä kehitystiimi päätti luoda synkemmän jatko-osan The Sands of Timelle, joka kehittäisi pelimekaniikkojaan edeltäjänsä pohjalta. Kehitysprosessi kesti noin vuoden, ja kehitystiimiin tuotiin yli 60 uutta henkilöä apuun. The Sands of Timesta saatua palautetta käytettiin hyödyksi kehityksessä. Tuottaja Bertnand Hélias sanoi kehitysvaiheessa olleen useita ylä- ja alamäkiä. Sonyn edustaja kertoi kehitystiimille, että he olivat saavuttaneet PlayStation 2:n tekniset rajat, mutta tiimi löysi tapoja säätää pelimoottoria, parantaa suorituskykyä ja kasvattaa ympäristöjen kokoa. He pyrkivät samaan graafisen ilmeen parantamiseen myös Xboxilla. Pelin haluttiin toimivan 30 sekunnin kuvataajuudella, mikä mahdollisti laskentatehon kohdentamisen pelimaailmaan.
Vastaanotto

Peli on saanut GameSpotin arvostelussa arvosanaksi 8.6/10.
KonsoliFINin kaba antoi Warrior Withinille arvosanaksi 4/5. Hän näki pelin synkemmän suunnan markkinavoimien mielistelynä ja uskoi sen todennäköisesti järkyttävän Sands of Timen faneja. Hän ei pitänyt prinssin hahmonkehityksestä: "Päähenkilö, itse Persian Prinssi ei enää ole kunniallinen ja arka, vaan hänestä on tehty pahis – aivan todellinen badass – joka on valmis repimään kenet tahansa tiellään seisovan kappaleiksi silmääkään räpäyttämättä. Lopputulos, ponnettomia herjoja taistelun tuoksinassa laukova angstigoottiprinssi, on kuitenkin lähinnä tragikoominen." Hän piti pelissä alueita tutkittaessa soivaa musiikkia tunnelmallisena mutta taisteluissa soivaa musiikkia "muka-rankkana metallimättönä". Juoni oli hänen mielestään "niin päälleliimattua roskaa, että Kauniiden ja rohkeiden käsikirjoittajatkin olisivat kateellisia". Hän kehui pelin taistelua nopeammaksi ja sulavammaksi kuin ennen, teknistä toteutusta huikeaksi ja kenttäsuunnittelua erittäin onnistuneeksi. Hän päätti arvostelunsa sanomalla "Warrior Withinin olemuksesta on ehkä vaikea pitää, mutta sitä on mielettömän mukava pelata. Tällä kertaa kakkonen ei kuitenkaan ole ykkönen."
Game Realityn Petteri Hemmilä antoi Warrior Withinille arvosanaksi 4/5. Hän kehui pelin uutta taistelujärjestelmää, joka teki taistelusta Sands of Timea mielenkiintoisempaa. Silti "taisteluosuudet jäävät vieläkin selvästi muun pelin jalkoihin ja alkavat loppua kohden muuttumaan enemmän ja enemmän pakkopullaksi." Pelin äänimaailma oli hänestä yksipuolisempi, "iso osa äänimaailmasta koostuu turhan toistuvista älähdyksistä, prinssin, sekä vihollisten nakkelemista solvauksista ja miekkojen kolahduksista, joita saa kuulla kyllästymiseen saakka."
Alkuperäisen Prince of Persian tekijä ja The Sands of Timen kehityksessä mukana ollut Jordan Mechner kommentoi Warrior Withiniä Wiredille: "En pidä pelin taiteellisesta suunnasta tai väkivallasta, jonka vuoksi se sai K18-ikärajan. Tarina, hahmot, dialogi, ääninäyttely ja visuaalinen ilme eivät olleet minun makuuni."
Ääninäyttelijät

| 0 | 1 | 2 |
| --- | --- | --- |
|  Monica Bellucci  | … |  Kaileena   |
|  Claudia Besso  | … |  Bladedancer   |
|  Robin Atkin Downes  | … |  Prince   |
|  Richard M Dumont  | … |  The Dahaka   |
Aiheesta muualla

Prince of Persia: Warrior Within MobyGamesissa (englanniksi)
Prince of Persia: Revelations MobyGamesissa (englanniksi)
Prince of Persia: Warrior Within Internet Movie Databasessa (englanniksi)
Hossein Amir-Abdollahian

| Hossein Amir-Abdollahian> (pers. ‏حسین امیرعبداللهیان‎) |
| --- | --- |

Iranin ulkoministeri
 2021–2024  
Edeltäjä:  Mohammad Javad Zarif
Seuraaja:  Ali Bagheri (vt.)
Henkilötiedot
Syntynyt: 23. huhtikuuta 1964
Kuollut: 19. toukokuuta 2024 (60 vuotta)
Hossein Amir-Abdollahian (pers. ‏حسین امیرعبداللهیان‎, Hoseyn Amir-Abdollāhiyān; 23. huhtikuuta 1964 – 19. toukokuuta 2024) oli iranilainen poliitikko ja diplomaatti, joka toimi Iranin ulkoministerinä vuodesta 2021 aina kuolemaansa asti. Hän oli aiemmin arabien ja afrikkalaisten asioiden varaulkoministeri vuosina 2011–2016.
Hän kuoli helikopterionnettomuudessa yhdessä Iranin presidentin Ebrahim Raisin kanssa.
Pohjois-Karjalan ammattiopisto Niittylahti

Pohjois-Karjalan opisto ja ammattiopisto Niittylahti on ammattioppilaitos Niittylahdessa Pyhäselän rannalla, 15 km Joensuun keskustasta. Oppilaitos on osa Pohjois-Karjalan koulutuskuntayhtymää.
Koulutustarjonta

Pohjois-Karjalan opisto ja ammattiopisto Niittylahti järjestää ammatillista peruskoulutusta, ammatilliseen koulutukseen valmistavaa koulutusta ja vapaan sivistystyön kansanopisto-opintoja.
Ammatillinen koulutus

• Nuoriso- ja vapaa-ajanohjauksen perustutkinto
Ammatillinen lisäkoulutus

• Erä- ja luonto-opaskoulutus
Valmistava koulutus

• Ammatilliseen peruskoulutukseen valmentava koulutus
Kansanopistolinjat

Näyttelijäntyön koulutus - Teatteri Rajarikko
Hyvinvointivalmentajan koulutus
Avoimen yliopiston psykologian linja
Historiaa

Vuonna 1895 perustettiin Kontiolahden Puhakan taloon ensimmäinen Pohjois-Karjalan kansanopisto. Ensimmäinen johtaja Johan Herman Hakulinen oli tutustunut Grundtvigin kansanopistoaatteeseen muualla Suomessa ja Skandinaviassa. Yhdessä vaimonsa Liekko Hakulisen (o.s. Ryynänen) kanssa hän johti opistoa vuoteen 1928 saakka.
Ensimmäisenä lukuvuonna opetusaineina olivat mm. uskonto, yleinen historia, Suomen historia, Kalevala, ainekirjoitus, laskento, sisäluku ja oikeinkirjoitus, laulu, voimistelu, piirustus, kunnallistieto ja kirjanpito. Opetus painottui alusta lähtien ns. humanistisiin aineisiin ja käytännöllisiin aineisiin eli käsitöihin ja ruoan valmistuksen harjoitteluun.
1899 Johtaja Hakulisen vaikutuksesta opisto siirtyi Niittylahteen, josta hän osti opistolle tontin ja hankki henkilökohtaisella toiminnallaan rahoituksen uudisrakennuksille.
Vuonna 1991 Pohjois-Karjalan Koulutuskuntayhtymä osti opiston Pyhäselän kunnalta ja muilta osakkailta.
Aiheesta muualla

Pohjois-Karjalan Ammattiopisto Niittylahti (Arkistoitu – Internet Archive) Pohjois-Karjalan koulutuskuntayhtymä
Heinrich von Jannau

Heinrich von Jannau (1753–1821) oli baltiansaksalainen kirjailija ja julkaisija. Hän oli 1780–1790-lukujen näkyvimpiä liivinmaalaisia historioitsijoita. Hän laati teoksia paikallisten kansojen etnologiasta ja historiasta.
Von Jannau syntyi nykyisen Viron, silloisen Liivinmaan alueella Viljandimaan maakunnassa Holstressa, kävi koulua Riiassa ja opiskeli sen jälkeen teologiaa Göttingenin yliopistossa, missä tutustui myös historiantutkimuksen ns. göttingeniläiseen koulukuntaan (Göttinger historische Schule).  Valmistuttuaan hän toimi pappina Virossa, vuodesta 1779 Laiusen pitäjässä (nykyisellä Viron Jõgevamaalla). Papin työnsä ohella hän tutki Viron historiaa, kansatiedettä ja kansan oloja ja tuli tunnetuksi kansanvalistajana ja kansakoulun kehittäjänä. Hänen teostensa on nähty vaikuttaneen maatalousuudistukseen ja maaorjuuden lakkauttamiseen Venäjällä. Teoksissaan hän rinnasti maaorjuuden selvästi orjuuteen.
Tärkeimpiä töitä

Geschichte der Sklaverey und Charakter der Bauern in Lief- und Ehstland: Ein Beytrag zur Verbesserung der Leibeigenschaft vuodelta 1786.
Geschichte von Lief- und Ehstland pragmatisch vorgetragen, kaksiosainen teos vuosilta 1793 ja 1796
Hon Chio Leong

Hon Chio "Charles" Leong (kiin.: 梁瀚昭; Jyutping: Loeng4 Hon6-ciu1; 12. syyskuuta 2001 Zhuhai, Kiina) on macaolainen autourheilija. Hän on Macaon Grand Prix voittaja vuosilta 2020 ja 2021.
Ura

Leong aloitti kilpauransa vuonna 2016, jolloin hän ajoi Formula Masters China ja Kiinan Formula 4 -sarjoissa. Vuonna 2017 Leong ajoi täyden kauden Kiinan F4 -sarjassa saavuttaen 11 voittoa, kolme paalupaikkaa ja 14 palkintosijoitusta voittaen sarjan mestaruuden. Samana vuonna hän voitti myös Aasian Formula Renault -sarjan mestaruuden.
Vuonna 2018 Leong kilpaili F3 Asian Championship -sarjassa saavuttaen kauden aikana kuusi palkintosijoitusta sijoittuen sarjapisteissä neljänneksi. Samana vuonna hän ajoi kolme kilpailua Euroopan Formula 3 mestaruussarjassa. Vuonna 2019 Leong jatkoi F3 Asian Championship -sarjassa keräten 20 pistettä. Hän ajoi kaksi kilpailua FIA Formula 3 Championship -sarjassa saavuttamatta pisteitä.
Vuodesta 2020 Leong on ajanut Kiinan F4 -sarjassa lähinnä vierailevana kuljettajana eikä näin ollen ollut oikeutettu keräämään sarjasta pisteitä.
Hof

| Hof |
| --- | --- |
 vaakuna
 Hof
 Koordinaatit: 50°19′N, 11°55′E 
Valtio:  Saksa
Osavaltio:  Baijeri
Hallintopiiri:  Oberfranken
Hallinto:  
 – Pormestari:  Harald Fichtner (CSU)
Pinta-ala:  
 – Kokonaispinta-ala:  58,02 km²
Väkiluku (31.12.2015):  44 660
 
 Kotisivu  
Infobox OKVirheellinen NIMI-arvo: 
Hof on kaupunki Saalejoen varrella Baijerin osavaltion pohjoisosissa Saksassa. Kaupungin pinta-ala on 58,02 km² ja väkiluku 44 660 (2015). Se sai kaupunginoikeudet vuonna 1319.
Ystävyyskaupungit

Cheb, Tšekki
Joensuu, Suomi
Odgen (Utah), Yhdysvallat
Plauen, Saksa
Villeneuve-la-Garenne, Ranska
Aiheesta muualla

Kuvia tai muita tiedostoja aiheesta Hof Wikimedia Commonsissa
Kaupungin verkkosivusto
Baijerin piirikunnat ja kaupunkipiirit
Aichach-Friedberg
Altötting
Amberg
Amberg-Sulzbach
Ansbachin piirikunta
Ansbach
Aschaffenburgin piirikunta
Aschaffenburg
Augsburgin piirikunta
Augsburg
Bad Kissingen
Bad Tölz-Wolfratshausen
Bambergin piirikunta
Bamberg
Bayreuthin piirikunta
Bayreuth
Berchtesgadener Land
Cham
Coburgin piirikunta
Coburg
Dachau
Deggendorf
Dillingen an der Donau
Dingolfing-Landau
Donau-Ries
Ebersberg
Eichtätt
Erding
Erlangen
Erlangen-Höchstadt
Forchheim
Freising
Freyung-Grafenau
Fürstenfeldbruck
Fürthin piirikunta
Fürth
Garmisch-Partenkirchenin piirikunta
Günzburg
Haßberge
Hofin piirikunta
Hof
Ingolstadt
Kaufbeuren
Kelheim
Kempten
Kitzingen
Kronach
Kulmbach
Landsberg am Lech
Landshutin piirikunta
Landshut
Lichtenfels
Lindau
Main-Spessart
Memmingen
Miesbach
Miltenberg
Mühldorf am Inn
Münchenin piirikunta
München
Neuburg-Schrobenhausen
Neumarkt in der Oberpfalz
Neustadt an der Aisch-Bad Windsheim
Neustadt an der Waldnaabin piirikunta
Neu-Ulm
Nürnberg
Nürnberger Land
Oberallgäu
Ostallgäu
Passaun piirikunta
Passau
Pfaffenhofen an der Ilm
Regen
Regensburgin piirikunta
Regensburg
Rhön-Grabfeld
Rosenheimin piirikunta
Rosenheim
Roth
Rottal-Inn
Schwabach
Schwandorf
Schweinfurtin piirikunta
Schweinfurt
Starnberg
Straubing
Straubing-Bogen
Tirschenreuth
Traunstein
Unterallgäu
Weiden in der Oberpfalz
Weilhelm-Schongau
Weißenburg-Gunzenhausen
Wunsiedel im Fichtelgebirge
Würzburgin piirikunta
Würzburg
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: wp:Sivu


Käännös suomeksi
Hoorn

| Hoorn |
| --- | --- |
 Katu Hoornissa
 lippu:  vaakuna
 Hoorn
 Koordinaatit: 52°39′00″N, 05°04′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  20,4 km²
Väkiluku (2021):  73 602
 – Väestötiheys:  3 611 as./km²
 
 www.hoorn.nl 
Infobox OKVirheellinen NIMI-arvo: 
Hoorn on kunta ja kaupunki Alankomaissa, Pohjois-Hollannin maakunnassa. Se sijaitsee Markermeerin rannalla, 35 kilometriä Amsterdamista pohjoiseen. Hoornissa on arviolta 73 602 asukasta (vuonna 2021) ja sen pinta-ala on 20,4 neliökilometriä.
Hoorn sai kaupunginoikeudet vuonna 1357.
Aiheesta muualla

Kuvia tai muita tiedostoja aiheesta Hoorn Wikimedia Commonsissa
Kunnan viralliset sivut
Kartta Hoornin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Heinrich Zöllner

Heinrich Zöllner
Heinrich Zöllner (4. heinäkuuta 1854 – 8. toukokuuta 1941) oli saksalainen säveltäjä ja kapellimestari.
Zöllner opiskeli Salomon Jadassohnin ja Ernst Friedrich Richterin johdolla. Hän toimi musiikkijohtajana Tarton yliopistossa vuosina 1878–1885. Vuosina 1902–1906 Zöllner työskenteli Leipzigin konservatorion sävellysprofessorina, ja vuosina 1907–1912 hän johti oopperoiden esityksiä Antwerpenissä. Zöllnerin omaan tuotantoon kuuluu esimerkiksi kymmenen oopperaa (kuten Faust, 1887; Die versunkene Glocke, 1899) ja viisi sinfoniaa. Eräs hänen omaksumiensa vaikutteiden lähteistä oli Richard Wagner.
Zöllnerin isä oli säveltäjä-kuoronjohtaja Carl Friedrich Zöllner.
Aiheesta muualla

IMSLP: nuotteja
Hou Zhihui

| Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Maa:   Kiina> Naisten painonnosto. |
| --- | --- | --- | --- |
|  Kultaa | Tokio 2020 | alle 49 kg |  |
|  Kultaa | Pariisi 2024 | alle 49 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Ašgabat 2018 | alle 49 kg |  |
|  Hopeaa | Pattaya 2019 | alle 49 kg |  |
|  Hopeaa | Riad 2023 | alle 49 kg |  |
|  Pronssia | Bogotá 2022 | alle 49 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Ningbo 2019 | alle 49 kg |  |
|  Kultaa | Taškent 2020 | alle 49 kg |  |
|  Hopeaa | Jinju 2023 | alle 49 kg |  |
Hou Zhihui (kiin. 侯志慧; 18. maaliskuuta 1997 Guiyang, Kiina) on kiinalainen painonnostaja ja olympiavoittaja.
Hou aloitti painonnoston vuonna 2009. Nuorten maailmanmestaruuskilpailuissa vuonna 2015 hän sijoittui toiseksi alle 48-kiloisten sarjassa. Aikuisten MM-kilpailuihin hän osallistui ensimmäisen kerran Ašgabatissa 2018. Hän voitti maailmanmestaruuden alle 49-kiloisten sarjassa. Aasian-mestaruuskilpailuissa 2019 Hou voitti myös kultaa samassa sarjassa.
Hou sijoittui MM-kilpailuissa 2019 alle 49-kiloisten sarjassa hopealle. Vuonna 2021 järjestyissä vuoden 2020 Aasian-mestaruuskilpailuissa Hou otti kultaa. Siellä hän teki tempauksessa ja yhteistuloksessa maailmanennätyksen. Tempauksessa hänen tuloksensa oli 96 kilogrammaa, ja yhteistulos oli 213 kilogrammaa.
Tokion olympialaisissa 2021 Hou voitti olympiakultaa alle 49-kiloisten sarjassa. Hän teki olympiaennätyksen tempauksessa, työnnössä ja yhteistuloksessa. Tempauksessa hän nosti 94 kilogrammaa ja työnnössä 116 kilogrammaa. Yhteistulos oli 210 kilogrammaa.
Hou sijoittui pronssille Bogotá MM-kilpailuissa 2022. Seuraavana vuonna hän oli hopealla sekä Aasian- että maailmanmestaruuskilpailuissa. Hou osallistui Aasian kisoissa alle 55 kg:n sarjaan, sillä painoi kisoissa 50,7 kilogrammaa. Hän sijoittui pronssille.
Hou onnistui Pariisissa 2024 puolustamaan olympiakultaansa. Hän oli tempauksen jälkeen 4 kilogrammaa jäljessä johtanutta Mihaela Cambeita, mutta hän nosti työnnössä olympiaennätyksen 117 kilogrammaa. Hou voitti kultaa kilogramman erolla Cambeihin.
Homén

Homén on suomalainen pappissuku, jonka jäsenet ovat myöhemmin vaikuttaneet muun muassa oikeuslaitoksessa, yliopistoissa ja politiikassa. Suvun papit toimivat neljän sukupolven ajan Euran seurakunnan kirkkoherran tai pitäjänapulaisen virassa.
Suvun vanhin tunnettu jäsen on oletettavasti Kalvolan Kutisten kylässä 1600-luvulla elänyt  Hommoisten talollinen Påvel Andersson. Hänen poikansa Tomas Homman († 1708) kirjautui Turun akatemiaan ja toimi Kalvolan pitäjänapulaisena. Euran kirkkoherra Johan Homeen vanhemman (k. 1725), oletetaan nykyään olevan Tomas Hommanin poika. Aiemmin hänen on muun muassa oletettu olevan sama henkilö kuin turkulainen teini Johannes Jeremiae, "tattari" (eli romani) Jeremias Hommosen poika.